ആര്.ടി.എ.ക്ക് ലീഡ് ഗോള്ഡ് അംഗീകാരം ദുബായ് : എക്സ്പോ വേദിയെ ബന്ധിപ്പിച്ചുകൊണ്ട് നിര്മിച്ച ദുബായ് മെട്രോയുടെ ഏഴ് സ്റ്റേഷനുകളുടെ പ്രവര്ത്തനമികവിന് ആര്.ടി.എ.ക്ക് ലീഡ് ഗോള്ഡ് അംഗീകാരം. യു.എസ്. ഗ്രീന് ബില്ഡിങ് കൗണ്സിലിലാണ് അംഗീകാരപത്രം സമര്പ്പിച്ചത്. ഊര്ജ ഉപഭോഗം കുറച്ചുകൊണ്ട് സുസ്ഥിര വികസനാശയത്തില് ഒരുക്കുന്ന കേന്ദ്രങ്ങള്ക്കാണ് ഈ അന്താരാഷ്ട്ര അംഗീകാരം തേടിയെത്താറുള്ളത് . ജലവൈദ്യുത ഉപഭോഗം നിയന്ത്രിച്ചുകൊണ്ട് നൂതനാശയത്തില് പണികഴിപ്പിച്ചവയാണ് ദുബായ് മെട്രോയുടെ ഏഴുസ്റ്റേഷനുകള്. ജെബെല് അലി സ്റ്റേഷന്, ദി ഗാര്ഡന്സ് സ്റ്റേഷന്, ഡിസ്കവറി ഗാര്ഡന് സ്റ്റേഷന്, അല് ഫര്ജാന് സ്റ്റേഷന്, ജുമൈറ ഗോള്ഫ് എസ്റ്റേറ്റ് സ്റ്റേഷന്, ദുബായ് ഇന്വെസ്റ്റ്മെന്റ് പാര്ക്ക് സ്റ്റേഷന്, എക്സ്പോ സ്റ്റേഷന് എന്നിവയാണവ. ഭരണനേതൃത്വത്തിന്റെ ദീര്ഘവീക്ഷണപരമായ പ്രവര്ത്തനങ്ങളും സുസ്ഥിരതയിലൂന്നിയ നിര്മിതിയുമാണ് ഈ നേട്ടത്തിലേക്ക് നയിച്ചതെന്ന് ആര്.ടി.എ. റെയില് പ്ലാനിങ് ആന്ഡ് പ്രോജക്ട് ഡെവലപ്മെന്റ് എക്സിക്യുട്ടീവ് ഡയറക്ടര് അബ്ദുല് റദ്ദ അബു അല് ഹസന് പറഞ്ഞു. സ്റ്റേഷനുകള്ക്കായി ഏറ്റവുംമികച്ച സ്ഥലം തിരഞ്ഞെടുത്തത് നിര്ണായകമായി. ജല, വൈദ്യുത ഉപഭോഗം കുറയ്ക്കുന്നതിനൊപ്പം കാര്ബണ് മാലിന്യം പുറന്തള്ളുന്നതിന്റെ തോതും നിര്മാണ മാലിന്യത്തിന്റെ തോതും ഗണ്യമായി കുറയ്ക്കാന് ഇത് സഹായിച്ചു. അടിസ്ഥാനസൗകര്യവികസനത്തില് ലോകോത്തരനിലവാരം പുലര്ത്തുകയെന്ന ആശയത്തില് പ്രകൃതി സൗഹാര്ദപരമായ പ്രവര്ത്തനങ്ങളാണ് ആര്.ടി.എ. നടപ്പാക്കുന്നതെന്നും ഹസന് പറഞ്ഞു. Lead Gold Recognition for RTA Oct 11, 2021 09:59 AM വിമാന ടിക്കറ്റ് ഉറപ്പാക്കിയ യാത്രക്കാര് മാത്രമേ ഷാര്ജ രാജ്യാന്തര വിമാനത്താവളത്തില് എത്താന് പാടുള്ളൂവെന്ന് അധികൃതര്... Oct 8, 2021 08:29 PM യുഎഇയിലെ ഇന്ത്യന് പ്രവാസികള് കാലാവധി കഴിഞ്ഞ പാസ്പോര്ട്ടുകള് പുതുക്കാന് അവസാന നിമിഷം വരെ കാത്തിരിക്കരുതെന്ന് ദുബായിലെ കോണ്സുലേറ്റിലെ പാസ്പോര്ട്ട്... Oct 7, 2021 11:05 PM ദുബൈ എക്സ്പോ 2020 വേദിയിലെത്തി ബോളിവുഡ് താരം ഐശ്വര്യ റായ്. തെരുവില് സ്ത്രീകള് നേരിടുന്ന പീഡനങ്ങള്ക്കെതിരെ സംഘടിപ്പിച്ച പരിപാടിയിലാണ്... Oct 7, 2021 08:29 PM നവംബര് ഏഴിന് ഫൈനലില് വിജയിക്കുന്നയാള്ക്ക് ഡിസംബറില് ഇസ്രയേലില് നടക്കുന്ന മിസ് യൂണിവേഴ്സ് ഇന്റര്നാഷണല് മത്സരത്തില്... Oct 6, 2021 11:25 PM വാക്സീന് സ്വീകരിച്ച വിദ്യാര്ഥികളെ അടിസ്ഥാനമാക്കി സ്കൂളുകളിലെ നിയന്ത്രണങ്ങള്ക്ക് ഇളവുകള് വരുന്നു... Oct 6, 2021 10:46 PM വ്യാജ ഇരേഖകളുണ്ടാക്കിയാല് കടുത്ത ശിക്ഷ...